රටේ නීතිය හා සදාචාරය හොඳින් දන්නා නීතිඥයන් එවැන්නකට සම්බන්ධ වීම රටේ අභාග්‍යයක් බව පෙන්වා දෙන උන්වහන්සේ අධිකරණ ක්‍රියාවලිය තුළ එවැනි ක්‍රියාවක් සිදුවීම කණගාටුවට කරුණක් බවද සඳහන් කරති.රටට අවශ්‍ය නීති සම්පාදනය කිරීම පාර්ලිමේන්තුවෙන් සිදුවන බවද පාර්ලිමේන්තුව අභිබවා යාමට කිසිවකුටත් නොහැකි බවද ප්‍රකාශ කරන කුඹුරුගමුවේ වජිර හිමියෝ රටේ නීතිය හා සදාචාරය බාධාවකින් තොරව ඉදිරියට ගෙන යාම වගකිව යුත්තන් සැමගේ යුතුකම බවද කියා සිටිති.මේ අතර දේ්ශහිතෛෂි ජාතික ව්‍යාපාරයේ සභාපති වෛද්‍ය ගුණදාස අමරසේකර මහතා ප්‍රකාශ කරන්නේ දෝෂාභියෝගය හරහා දේ්ශපාලන වාසි ලබා ගැනීමේ අරමුණින් පිරිසක් අරගලයන් හි නිරත වන බවයි.පාර්ලිමේන්තුවට නියෝග දීම සඳහා අධිකරණයට නොහැකි බව පෙන්වා දෙන ඒ මහතා ජනතා පරමාධිපත්‍ය බලය පාර්ලිමේන්තුව සතු බවද තමන් නිර්දෝෂී බව ඔප්පු කිරීම සඳහා අගවිනිසුරු ආචාර්ය ශිරාණි බණ්ඩාරනායක මහත්මියට අවස්්ථාව උදාවී තිබෙන බවද සඳහන් කරයි.සේ නොමැතිව මේ හරහා රජය පෙරළීමට උත්සාහ කරන්නේ නම් එවැන්නක් හෙළා දකින බවද ගුණදාස අමරසේකර මහතා ප්‍රකාශ කරයි..